การศึกษาพบ ‘น้ำ’ ไม่ได้ช่วยดับกระหายได้ดีที่สุด
หากคุณเป็นคนหนึ่งที่ขึ้นเครื่องบินแล้วพยายามทำทุกวิถีทางให้ร่างกายรู้สึกสดชื่น ดับกระหาย (แม้ว่าสิ่งนั้นจะเป็นไวน์ที่เราอนุโลมให้เป็นครั้งคราว…) เรามีข่าวมาบอกว่าแท้จริงแล้วน้ำเปล่าอาจไม่ใช่เครื่องดื่มที่ช่วยดับกระหายได้ดีที่สุดแต่อะไรที่จะทำให้เราดับกระหายได้ดีไปกว่าน้ำบริสุทธิ์สักแก้วล่ะ คำตอบนั้นคือ นมผลการศึกษาจากมหาวิทยาลัยเซนต์แอนดรูส์ในสกอตแลนด์ ที่ทำการศึกษาเครื่องดื่มหลากหลายชนิดเพื่อหาคำตอบว่าน้ำประเภทใดที่ช่วยทำให้รู้สึกสดชื่นได้ดีที่สุด และน้ำประเภทใดที่เราควรหลีกเลี่ยงเมื่อร่างกายโหยหาน้ำและแม้ว่าผลลัพธ์ที่ได้จะชี้ว่าน้ำไม่ว่าจะซ่าหรือไม่ซ่านั้นดีต่อร่างกาย แต่พวกเขายังพบอีกว่ามีบางสิ่งที่ขาดหายไป ซึ่งช่วยเติมความสดชื่นให้กับพวกเราจริงๆ เช่น ไขมัน เกลือ และน้ำตาลทอร์มุนด์แห่ง Game of Thrones กดไลก์ข่าวนี้โรนัลด์ มอกาน (Ronald Maughan) ศาสตราจารย์ผู้นำการศึกษา ได้เผยกับ CNN ว่าเหตุผลน่าทึ่งที่ว่าน้ำไม่ใช่สิ่งที่ช่วยดับกระหายได้ดีที่สุดนั้นก็เพราะกระบวนการย่อยและซึมซับของเหลวในร่างกายเรานั่นเอง โดยเขาอธิบายว่าเมื่อเราดื่มน้ำ น้ำจะเดินทางออกจากท้องของเราไปสู่กระแสเลือดเกือบจะทันที เห็นได้ชัดบ่อยครั้งว่าทำไมเมื่อดื่มน้ำเยอะแล้วเราจะปวดปัสสาวะขึ้นมาอย่างรวดเร็วเมื่อคุณดื่มน้ำแล้ว ภายใน 2 ชั่วโมงเมื่อคุณจะเข้าห้องน้ำจะพบว่าสิ่งที่ออกมาแทบจะเป็นสีใสราวกับน้ำ และมีปริมาณพอๆ กับที่ดื่มน้ำเข้าไป นั่นแปลว่าน้ำที่ดื่มไม่ได้เดินทางเข้าสู่ร่างกายได้อย่างเต็มที่นั่นเอง เดวิด นีแมน (David Nieman) ศาสตราจารย์ด้านสาธารณสุขและผู้อำนวยการประจำห้องทดลองศักยภาพมนุษย์แห่งมหาวิทยาลัยนอร์ธแคโรไลนา บอกกับ Time แต่อย่างไรก็ดี ร่างกายของเรากลับดูดซึมเครื่องดื่มชนิดอื่นๆ ได้ช้ากว่า อันเกิดจากคุณค่าทางสารอาหารที่อยู่ในของเหลวนั้นนั่นเอง และนั่นทำให้นมเป็นสิ่งที่น่าสนใจทีมวิจัยได้ระบุว่าไขมัน โปรตีน เกลือแร่ และน้ำตาลในนมช่วยเคลือบกระเพาะขณะที่เราดื่มนมเข้าไป ซึ่งเปิดโอกาสให้ร่างกายได้ค่อยๆ ดูดซับน้ำที่อยู่ในนม อันส่งผลให้คนรู้สึกกระหายน้ำช้ากว่าเมื่อเทียบกับดื่มน้ำการศึกษานี้ยังบอกในสิ่งที่เรารู้กันอยู่แล้ว นั่นคือเกลือแร่ โซเดียม และโพแทสเซียมที่ช่วยให้ดับกระหายได้ดี ขณะที่ระดับแคลอรีในเครื่องดื่มส่งผลให้เรารู้สึกปวดปัสสาวะช้าลงอีกด้วย เมลิสซา มาจุมดาร์ (Melissa Majumdar) นักโภชนาการบอกกับ CNNบินยาวคราวหน้า ลองเปลี่ยนจากไวน์แก้วที่สองเป็นถามหานมอุ่นๆ จากคุณแอร์คนสวย อาจช่วยให้คุณจมูกแห้งน้อยลงและรู้สึกสดชื่นขึ้นก็ได้นะอ่านเรื่อง กินอย่างไรให้รักตนและรักษ์โลกฉบับหมอผิง ได้ที่นี่ภาพ: HBOพิสูจน์อักษร: ภาสิณี เพิ่มพันธุ์พงศ์อ้างอิง:
ทีมวิจัยระบุว่าไขมัน โปรตีน เกลือแร่ และน้ำตาลในนมช่วยเคลือบกระเพาะขณะที่เราดื่มนมเข้าไป เปิดโอกาสให้ร่างกายได้ดูดซับน้ำที่อยู่ในนม ส่งผลให้คนรู้สึกกระหายน้ำช้ากว่าเมื่อเทียบกับดื่มน้ำบริสุทธิ์